20 ΧΡΟΝΙΑ "ΗΛΙΟΣ"- ΚΥΚΛΟΣ ΣΕΜΙΝΑΡΙΩΝ ΓΙΑ ΓΟΝΕΙΣ & ΕΚΠΑΙΔΕΥΤΙΚΟΥΣ ΜΕ ΕΛΕΥΘΕΡΗ ΕΙΣΟΔΟ
2026-01-29 18:30 - 20:30 (Europe/Athens)
Το Κέντρο Πρόληψης Εξαρτήσεων ΗΛΙΟΣ, με αφορμή τη συμπλήρωση 20 χρόνων συνεχούς λειτουργίας και προσφοράς στην κοινότητα, διοργανώνει κύκλο Σεμιναρίων για Γονείς και Εκπαιδευτικούς των σχολείων της Νέας Σμύρνης.
Τα σεμινάρια ξεκινούν στις 29 Ιανουαρίου και θα ολοκληρωθούν στις 21 Μάϊου. Θα πραγματοποιούνται κάθε Πέμπτη και ώρες 18:30 – 20:30 στον Δημοτικό Πολυχώρο “Γαλαξίας” και θα είναι ανοιχτά στο κοινό.
Τα σεμινάρια υλοποιούνται σε συνδιοργάνωση με το Τμήμα Παιδείας του Δήμου Νέας Σμύρνης και έχουν στόχο την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Το πρόγραμμα των σεμιναρίων και η θεματολογία έχει ως εξής:
* 29/01/2026: “Επικοινωνία στην οικογένεια. Κατανοώντας τους τρόπους επικοινωνίας των παιδιών και των εφήβων”
* 26/02/2026: “Θέτοντας όρια στην παιδική και εφηβική παντοδυναμία”
* 19/03/2026: “Βλέπ(ω)-ομαι άρα υπάρχω. Εφηβεία και Social Media”
* 23/04/2026: “Νεανική επιθετικότητα και βία: όψεις, αιτίες, πρόληψη και αντιμετώπιση. Ο ρόλος της οικογένειας και του σχολείου”
* 21/05/2026: “Κατανόηση της εξαρτητικής διαδικασίας: πρόληψη και έγκαιρη αντιμετώπιση του φαινομένου”
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.

Τα κόμματα σε κρίση; Η εξασθένηση ενός κεντρικού θεσμού της Δημοκρατίας
2026-02-02 19:00 - 21:00
Συνεχίζονται την Δευτέρα 2 Φεβρουαρίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του τρίτου σεμιναρίου με θέμα «Τα κόμματα σε κρίση; Η εξασθένηση ενός κεντρικού θεσμού της Δημοκρατίας » είναι ο διδάκτορας του Πανεπιστημίου Paris II και Καθηγητής Συγκριτικής Πολιτικής Ανάλυσης Γεράσιμος Μοσχονάς.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”, ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΠΑΡΟΥΣΙΑΣΗ ΒΙΒΛΙΟΥ ΣΤΟΝ "ΓΑΛΑΞΙΑ"
2026-02-04 19:00 - 21:00
Το βιβλίο του Ηρακλή Α. Σωτηράκη “Τακουτάκ” (Εκδόσεις Κέδρος) παρουσιάζεται την Τετάρτη 4 Φεβρουαρίου, ώρα 19:00 στον Δημοτικό Πολυχώρο “Γαλαξίας”.
Για το βιβλίο θα μιλήσουν η Φιλόλογος και Δημοτική Σύμβουλος του Δήμου Νέας Σμύρνης Νόρα Γαλανοπούλου, και η Φιλόλογος Ζωή Χατζηλεοντή.
Αποσπάσματα θα διαβάσει ο ηθοποιός Νίκος Παπαδόπουλος. Φιλική μουσική συμμετοχή: Βασίλης Πνευματικός.
Θα ακολουθήσει συζήτηση με τον συγγραφέαω

Μετανάστευση προς την Ελλάδα: Μύθοι και πραγματικότητα
2026-02-09 19:00 - 21:00
Συνεχίζονται την Δευτέρα 9 Φεβρουαρίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του τέταρτου σεμιναρίου με θέμα «Μετανάστευση προς την Ελλάδα: Μύθοι και πραγματικότητα» είναι ο Λάμπρος Μπαλτσιώτης, αναπληρωτής καθηγητής στο Τμήμα Πολιτικής Επιστήμης και Ιστορίας του Παντείου Πανεπιστημίου.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”, ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΠΑΡΟΥΣΙΑΣΗ ΒΙΒΛΙΟΥ ΣΤΟΝ "ΓΑΛΑΞΙΑ"
2026-02-11 18:30 - 21:00
Το βιβλίο του Φίλιππου Ζάχαρη “Ευκαιρίες ζωής” (Εκδόσεις Αποστακτήριο) παρουσιάζεται την Τετάρτη 11 Φεβρουαρίου, ώρα 18:30 στον Δημοτικό Πολυχώρο “Γαλαξίας”.
Για το βιβλίο θα μιλήσουν η Νόρα Γαλανοπούλου, Φιλόλογος – Δημοτική Σύμβουλος Νέας Σμύρνης και ο Μανώλης Μιτάκης, Βιομηχανικός Φαρμακοποιός – Συγγραφέας
Χαιρετισμό θα απευθύνει ο Εντεταλμένος Δημοτικός Σύμβουλος Νέας Σμύρνης Κωστής Αναγνωστόπουλος.

ΑΠΟΚΡΙΑΤΙΚΟ ΠΟΛΥΘΕΑΜΑ ΤΟ ΣΑΒΒΑΤΟ ΣΤΗΝ ΠΛΑΤΕΙΑ
2026-02-14 17:00 - 21:00
Με μια παράσταση Θεάτρου Σκιών, Μουσικής και Τραγουδιού ανοίγουν το Σάββατο 14 Φεβρουαρίου στην Πλατεία οι Αποκριάτικες εκδηλώσεις του Δήμου Νέας Σμύρνης.
Οι δημότες -μικροί και μεγάλοι- θα έχουν την ευκαιρία να παρακολουθήσουν την παράσταση “Ο Καραγκιόζης μασκαράς” από το Θέατρο Σκιών “Μάνθος Αθηναίος” σε σύμπραξη με τις Δημοτικές Χορωδίες και την Φιλαρμονική της πόλης με ζωντανή μουσική και τραγούδια.

Σας περιμένουμε όλους!

Χρέος και κυριαρχία
2026-02-16 19:00 - 21:00
Συνεχίζονται την Δευτέρα 16 Φεβρουαρίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του πέμπτου σεμιναρίου με θέμα «Χρέος και κυριαρχία” είναι ο Θωμάς Νουτσόπουλος, αναπληρωτής καθηγητής Πολιτικής Φιλοσοφίας στο Τμήμα Πολιτικής Επιστήμης και Ιστορίας του Παντείου Πανεπιστημίου.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”, ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΑΠΟΚΡΙΑΤΙΚΗ ΠΑΡΕΛΑΣΗ ΣΤΗΝ ΠΛΑΤΕΙΑ
2026-02-21 11:00 - 13:30
Χρώματα, χαμόγελα, χορό, αποκριάτικες εμφανίσεις και ανεξάντλητο κέφι υπόσχεται ο Δήμος Νέας Σμύρνης για το Σάββατο 21 Φεβρουαρίου, όπου στην Πλατεία θα πραγματοποιηθεί η παρέλαση των μαθητών από τα Σχολεία της πόλης.
Στο Youth Mask Project που πραγματοποιείται με την συνεργασία των Συλλόγων Γονέων και Κηδεμόνων των Σχολείων μας οι μικροί αλλά και οι μεγάλοι καρναβαλιστές θα δώσουν βροντερό παρόν στην παρέλαση, αλλά και στο πάρτυ που θα ακολουθήσει με μουσική, χορό και πολλές εκπλήξεις.

Ώρα έναρξης 11:00
Σας περιμένουμε όλους!

ΑΠΟΚΡΙΕΣ 2026: "ΤΑ ΤΡΑΓΟΥΔΙΑ ΤΗΣ ΖΩΗΣ ΜΑΣ" ΣΤΗΝ ΠΛΑΤΕΙΑ
2026-02-21 19:00 - 22:00
Μερικά από τα μεγαλύτερα ονόματα της Ελληνικής ροκ σκηνής ανταμώνουν το Σάββατο 21 Φεβρουαρίου στην Πλατεία στην μεγάλη Αποκριάτικη συναυλία του Δήμου Νέας Σμύρνης για να μας χαρίσουν τα αγαπημένα τους τραγούδια και πολύ κέφι!
Οι Λάκης Παπαδόπουλος, Νίκος Ζιώγαλας, Βασίλης Καζούλης και Γιάννης Γιοκαρίνης ενώνουν τα μικρόφωνα και τις φωνές τους για να ερμηνεύσουν “Τα τραγούδια της ζωής μας” με τον μοναδικό τους τρόπο.
Φορέστε τα αποκριάτικα και την καλή σας διάθεση κι ελάτε να γλεντήσουμε σ’ ένα μοναδικό αποκριάτικο πάρτυ.

Ώρα έναρξης 19:00
Σας περιμένουμε όλους!

ΑΠΟΚΡΙΕΣ 2026: ΑΠΟΚΡΙΑΤΙΚΟ ΠΑΙΔΙΚΟ ΠΑΡΤΥ ΚΑΙ ΤΡΕΝΑΚΙ ΣΤΗΝ ΠΛΑΤΕΙΑ
2026-02-22 11:00 - 14:00
Μ’ ένα μεγάλο Αποκριάτικο παιδικό πάρτυ και διαδρομές με το πιο χαρούμενο τρενάκι της πόλης κορυφώνονται την Κυριακή 22 Φεβρουαρίου στην Πλατεία οι Αποκριάτικες εκδηλώσεις του Δήμου Νέας Σμύρνης.
Οι αγαπημένες φιγούρες των παιδιών Sonic και Marshall μαζί με τον Μάγο Νίκο θα διασκεδάσουν μικρούς και μεγάλους μέσα σ’ ένα πανδαιμόνιο από μουσική, χορό, σερπαντίνες και κομφετί. Οι μικροί δημότες – καρναβαλιστές θα έχουν την ευκαιρία να συμμετέχουν σε δημιουργικά εργαστήρια, να κάνουν face painting και να ανακαλύψουν τις εκπλήξεις που έχουν ετοιμαστεί αποκλειστικά γι’ αυτούς.

Ώρα έναρξης 11:00
Σας περιμένουμε όλους!

Υποστηρίζοντας το παιδί, την οικογένεια και το σχολείο στην κρίση, μέσα από δίκτυα συνεργασίας
2026-02-25 12:00 - 14:00
Η Τοπική Ομάδα Προαγωγής Ψυχικής Υγείας (ΤΟΠΨΥ) του Δήμου Νέας Σμύρνης, σε συνεργασία με τη Σύμβουλο Εκπαίδευσης ΠΕ30 κα Γεωργία Μπουλέτη, διοργανώνει επιμορφωτική ημερίδα για τους/τις ΠΕ30 Κοινωνικούς Λειτουργούς των σχολικών μονάδων ειδικής και γενικής εκπαίδευσης Πρωτοβάθμιας και Δευτεροβάθμιας Εκπαίδευσης, των ΚΕ.Δ.Α.Σ.Υ. και των Σ.Δ.Ε.Υ. – ΚΕ.Δ.Α.Σ.Υ. της Δ΄ Αθήνας.
Τετάρτη 25 Φεβρουαρίου 2026
12:00
Πολυχώρος “Γαλαξίας”, Πλατεία Νέας Σμύρνης
Με θέμα:
«Υποστηρίζοντας το παιδί, την οικογένεια και το σχολείο στην κρίση, μέσα από δίκτυα συνεργασίας»
Η ημερίδα αναδεικνύει τη σημασία της διασύνδεσης σχολείου, οικογένειας και υπηρεσιών ψυχικής υγείας, με στόχο την έγκαιρη και ολοκληρωμένη υποστήριξη των παιδιών.

Συμμετέχουν οι κοινωνικές υπηρεσίες και οι φορείς ψυχικής υγείας του Δήμου Νέας Σμύρνης, ενώ παρεμβαίνουν μέλη της ΤΟΠΨΥ και συνεργαζόμενοι φορείς.
Τον συντονισμό της δράσης έχει η κα Χιονάτη Στυλιανού, Προϊσταμένη της Κοινωνικής Υπηρεσίας του Δήμου Νέας Σμύρνης.

Η συνεργασία της ΤΟΠΨΥ με τη Σύμβουλο Εκπαίδευσης ΠΕ30 αποτελεί βασικό πυλώνα της προσπάθειας για ενίσχυση των επαγγελματιών και των σχολικών κοινοτήτων, μέσα από κοινές πρακτικές και δίκτυα υποστήριξης.

ΘΕΤΟΝΤΑΣ ΟΡΙΑ ΣΤΗΝ ΠΑΙΔΙΚΗ & ΕΦΗΒΙΚΗ ΠΑΝΤΟΔΥΝΑΜΙΑ
2026-02-26 18:30 - 20:30
Το 2ο Σεμινάριο για Γονείς και Εκπαιδευτικούς με θέμα “Θέτοντας όρια στην παιδική και εφηβική παντοδυναμία” πραγματοποιείται την Πέμπτη 26 Φεβρουαρίου, ώρα 18:30 στον Δημοτικό Πολυχώρο “Γαλαξίας” .
Τα σεμινάρια από το Κέντρο Πρόληψης Εξαρτήσεων ΗΛΙΟΣ, σε συνδιοργάνωση με το Τμήμα Παιδείας του Δήμου Νέας Σμύρνης. Στόχο έχουν την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.
Είσοδος ελεύθερη.

ΜΜΕ και πολιτική στην μεταπολίτευση
2026-03-02 19:00 - 21:00
Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγήτρια του έκτου σεμιναρίου με θέμα «ΜΜΕ και πολιτική στην μεταπολίτευση” είναι η Φανή Κουντούρη, αναπληρώτρια καθηγήτρια Πολιτικής Επιστήμης στο Τμήμα Πολιτικής Επιστήμης και Ιστορίας του Παντείου Πανεπιστημίου.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”,ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΣΕΜΙΝΑΡΙΟ ΣΥΜΒΟΥΛΕΥΤΙΚΗΣ ΓΟΝΕΩΝ
2026-03-04 19:00 - 21:00
Σεμινάριο με θέμα “Είμαι έφηβος, αναζητώ την ταυτότητά μου, προετοιμάζομαι για το μέλλον μου – Ο ρόλος των γονέων” πραγματοποιείται την Τετάρτη 4 Μαρτίου, ώρα 19:00 στον Δημοτικό Πολυχώρο “Γαλαξίας”. Το σεμινάριο διοργανώνει η Διεύθυνση Παιδείας & Διά Βίου Μάθησης του Δήμου Νέας Σμύρνης υπό την αιγίδα της Διεύθυνσης Δευτεροβάθμιας Εκπαίδευσης Δ’ Αθήνας.
Στο σεμινάριο θα μιλήσουν ο Σύμβουλος Σταδιοδρομίας και Επαγγελματικού Προσανατολισμού και τ. Διευθυντής του 5ου Λυκείου Νέας Σμύρνης Νίκος Δεμερτζής με θέμα “Οι αναπτυξιακές αλλαγές στην εφηβεία και τα προβλήματα που αυτές συνεπάγονται” και η Άρτεμις Τσίτσικα, Αναπληρώτρια Καθηγήτρια Παιδικής και Εφηβικής Ιατρικής ΕΚΠΑ και Εθνική Εκπρόσωπος Έδρας της UNESCO GHE για την Παγκόσμια Υγεία και Εκπαίδευση με θέμα “Εφηβεία: Η ηλικία των μεταβολών και των δυνατοτήτων”.
Στο πλαίσιο του σεμιναρίου θα παρουσιαστεί θεατρικό δρώμενο από μαθητές της θεατρικής ομάδας του 4ου Γυμνασίου Νέας Σμύρνης υπό την θεατρική διδασκαλία της Θεοδώρας Φραγκογιάννη.
Η βραδιά θα κλείσει με το μουσικό συγκρότημα μαθητών του 6ου Γενικού Λυκείου Νέας Σμύρνης.

ΑΦΙΕΡΩΜΑ ΣΤΗΝ ΓΥΝΑΙΚΕΙΑ ΛΟΓΟΤΕΧΝΙΑ
2026-03-05 18:00 - 20:00
Αφιέρωμα στην γυναικεία λογοτεχνία και στην ιδιαίτερη γραφή των γυναικών πραγματοποιείται την Πέμπτη 5 Μαρτίου, ώρα 18:00 στην Δημοτική Βιβλιοθήκη (Αϊδινίου 28), με αφορμή την Παγκόσμια Ημέρα της Γυναίκας στις 8 Μαρτίου.
Το αφιέρωμα περιλαμβάνει αναφορές σε μερικές από τις πιο σημαντικές γυναίκες – δημιουργούς που άνοιξαν τον δρόμο στην ποίηση και την λογοτεχνία, καταγράφοντας τα δικά τους σπουδαία βήματα.
Την εκδήλωση διοργανώνει το Κέντρο Σπουδών “Λόγου Χάριν”.

Η πολιτική σε κρίση
2026-03-09 19:00 - 21:00
Συνεχίζονται την Δευτέρα 9 Μαρτίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του έβδομου σεμιναρίου με θέμα «Η πολιτική σε κρίση” είναι ο Στέφανος Δημητρίου Καθηγητής Πολιτικής Φιλοσοφίας στο Τμήμα Πολιτικής Επιστήμης και Ιστορίας του Παντείου Πανεπιστημίου.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”,ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΕΚΔΗΛΩΣΗ ΓΙΑ ΤΗΝ ΓΥΝΑΙΚΑ ΚΑΙ ΤΗΝ ΚΛΙΜΑΤΙΚΗ ΚΡΙΣΗ
2026-03-15 18:00 - 20:00
Εκδήλωση με θέμα “Γυναίκα και περιβαλλοντική αλλαγή – Η έμφυλη διάσταση της κλιματικής κρίσης” διοργανώνει ο Δήμος Νέας Σμύρνης και η Δημοτική Επιτροπή Ισότητας την Κυριακή 15 Μαρτίου, ώρα 18:00, στον Δημοτικό Πολυχώρο “Γαλαξίας”.
Στην εκδήλωση που πραγματοποιείται με αφορμή την Παγκόσμια Ημέρα της Γυναίκας θα μιλήσουν:
* Ράνια Οικονόμου, Αντιδήμαρχος Πρασίνου και Πρόεδρος της ΔΕΠΙΣ με θέμα “Περιβαλλοντική αλλαγή: Η αόρατη επιβάρυνση των γυναικών”
* Δρ. Ζέφη Δημαδάμα, Λέκτορας Διεθνών και Ευρωπαϊκών Σπουδών στο Πάντειο Πανεπιστήμιο και τ. Γενική Γραμματέας Ισότητας και Ανθρωπίνων Δικαιωμάτων με θέμα: “Κλιματική Κρίση και γυναίκες: Ανισότητες, ανθεκτικότητα και βιώσιμη ανάπτυξη”
* Δρ. Σοφία Καλανταρίδου, Καθηγήτρια Μαιευτικής και Γυναικολογίας Πανεπιστημίου Αθηνών, Πρόεδρος Ελληνικής Εταιρείας Οικογενειακού Προγραμματισμού & Αντισύλληψης, Αντιπρόεδρος Ελληνικής Εταιρείας Κλιμακτηρίου & Εμμηνόπαυσης με θέμα “Επιπτώσεις κλιματικής κρίσης στην γυναικεία υγεία και γονιμότητα”
* Σίσσυ Βωβού, Φεμινίστρια, Αντιπρόεδρος Πανελλαδικού Σωματείου Γυναικείων Δικαιωμάτων “Το Μωβ” με θέμα “Η φωνή των γυναικών για ισότητα και δικαιοσύνη στον παγκόσμιο Νότο”
Καλλιτεχνική συμμετοχή: Αλεξάνδρα Πολυχρονοπούλου
Συντονισμός: Ράνια Οικονόμου

Η Χάννα Άρεντ για την κοινοτοπία του κακού
2026-03-16 19:00 - 21:00
Συνεχίζονται την Δευτέρα 16 Μαρτίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγήτρια του έβδομου σεμιναρίου με θέμα “Η Χάννα Άρεντ για την κοινοτοπία του κακού” είναι η Βίκυ Ιακώβου, Αναπληρώτρια καθηγήτρια Σύγχρονης Πολιτικής Φιλοσοφίας στο Τμήμα Πολιτικής Επιστήμης και Ιστορίας του Παντείου Πανεπιστημίου
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”,ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΣΕΜΙΝΑΡΙΟ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ ΣΤΟΝ ΓΑΛΑΞΙΑ
2026-03-18 19:00 - 21:00
Σεμινάριο με θέμα “Πως να επιλέξω ‘σωστά’ σπουδές και επάγγελμα” πραγματοποιείται την Τετάρτη 18 Μαρτίου, ώρα 19:00 στον Δημοτικό Πολυχώρο “Γαλαξίας”. Το σεμινάριο διοργανώνει η Διεύθυνση Παιδείας & Διά Βίου Μάθησης του Δήμου Νέας Σμύρνης υπό την αιγίδα της Διεύθυνσης Δευτεροβάθμιας Εκπαίδευσης Δ’ Αθήνας.Στο σεμινάριο θα μιλήσουν ο Νίκος Δεμερτζής Σύμβουλος Σταδιοδρομίας και Επαγγελματικού Προσανατολισμού και ο Φώτης Ανδρέου, Διευθυντής Δευτεροβάθμιας Εκπαίδευσης Δ’ Αθήνας.Είσοδος ελεύθερη

ΕΦΗΒΕΙΑ ΚΑΙ SOCIAL MEDIA
2026-03-19 18:30 - 20:30
Το 3ο Σεμινάριο για Γονείς και Εκπαιδευτικούς με θέμα “Βλέπ(ω)-μαι άρα υπάρχω. Εφηβεία και Social Media” πραγματοποιείται την Πέμπτη 19 Μαρτίου ώρα 18:30 στην Αίθουσα Δημοτικού Συμβουλίου (2ας Μαϊου 8, Κεντρική Πλατεία)
Τα σεμινάρια πραγματοποιούνται από το Κέντρο Πρόληψης Εξαρτήσεων ΗΛΙΟΣ, σε συνδιοργάνωση με το Τμήμα Παιδείας του Δήμου Νέας Σμύρνης. Στόχο έχουν την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.

Είσοδος ελεύθερη.

ΜΕΛΟΠΟΙΗΜΕΝΗ ΠΟΙΗΣΗ ΠΑΛΑΜΑ
2026-03-22 12:00 - 14:00
«Έσκυψα προς την ψυχή μου» είναι ο τίτλος της συναυλίας αφιερωμένης στον ποιητικό λόγο του Κωστή Παλαμά που θα πραγματοποιηθεί την Κυριακή 22 Μαρτίου, ώρα 12:00 στην Εστία Νέας Σμύρνης. Πρόκειται για μια πρωτοβουλία του Δήμου Νέας Σμύρνης, που διοργανώνεται από κοινού με την Εστία Νέας Σμύρνης, με αφορμή την Παγκόσμια Ημέρα Ποίησης, υπό την αιγίδα του Ιδρύματος Παλαμά, με ΕΛΕΥΘΕΡΗ ΕΙΣΟΔΟ.
Το έργο που θα παρουσιαστεί είναι μια μουσική σύνθεση της Έλενας Παυλέα που υπογράφει τη μουσική σύνθεση και την ενορχήστρωση, προσεγγίζοντας τα ποιήματα με σεβασμό στο ύφος και το πνεύμα του ποιητή, μέσα από ορχηστρική και χορωδιακή γραφή.
Το πρόγραμμα περιλαμβάνει νέες μελοποιήσεις ποιημάτων, ενώ παράλληλα θα παρουσιαστούν παλαιότερα ορχηστρικά έργα της συνθέτριας, έργα για σόλο πιάνο, καθώς και έργα μουσικής δωματίου, προσφέροντας μια συνολική εικόνα της συνθετικής της πορείας.
Ερμηνεύουν οι καλλιτέχνες Αγγελική Τουμπανάκη, Σπύρος Κλείσσας και Ιωάννα Βρακατσέλη. Συμμετέχουν η Sinfonietta Ορχήστρα Αθηνών, υπό τη διεύθυνση του Μαέστρου Γιώργου Αραβίδη και η Νεανική Χορωδία και η Χορωδία “Ambitus” Λεοντείου Σχολής Νέας Σμύρνης υπό τη διεύθυνση της Μαέστρου Κατερίνας Βασιλικού.
Το μουσικό έργο αποδίδουν οι Μάριος Καζάς και Christine Tokatlian στο πιάνο, η Στέλλα Τσάνη στο βιολί και ο Γιώργος Γουμενάκης στο μαντολίνο.
Ομιλητές της εκδήλωσης θα είναι ο Γιάννης Παππουτσάκης, ποιητής, συγγραφέας, παραγωγός της ΕΡΤ – Δεύτερο Πρόγραμμα “Η Φωνή της Ελλάδος” και ο Ευριπίδης Γαραντούδης, Καθηγητής Φιλολογίας του Πανεπιστημίου Αθηνών και μέλος του Δ.Σ. του ιδρύματος Παλαμά
Συντονίζει και προλογίζει ο Παναγιώτης Ανδριόπουλος, θεολόγος – μουσικός και υπεύθυνος του καλλιτεχνικού συνόλου “Πολύτροπον”
Σκηνοθετική επιμέλεια και video art: Alessandro Spiliotopulos

ΒΙΟΓΡΑΦΙΚΑ

ΧΑΙΡΕΤΙΣΜΟΣ

ΤΕΧΝΗΤΗ ΝΟΗΜΟΣΥΝΗ - ΕΠΑΓΓΕΛΜΑΤΙΚΟΣ ΠΡΟΣΑΝΑΤΟΛΙΣΜΟΣ
2026-03-23 19:00 - 21:00
Ημερίδα Επαγγελματικού Προσανατολισμού με θέμα “Τεχνητή Νοημοσύνη. Απειλή ή ευκαιρία για τα επαγγέλματα;” διοργανώνει ο Δήμος Νέας Σμύρνης την Δευτέρα 23 Μαρτίου, ώρα 19:00 στο Ίδρυμα Ευγενίδου (Πλανητάριο), Συγγρού 387. Η εκδήλωση τελεί υπό την αιγίδα της Διεύθυνσης Δευτεροβάθμιας Εκπαίδευσης Δ’ Αθήνας.Στο πρώτο μέρος της εκδήλωσης εισηγήσεις θα κάνουν η Δρ. Ελένη Λιβανίου, Εκπαιδευτική Ψυχολόγος, με θέμα “Εφηβεία: Διαχείριση άγχους στην εποχή της Τεχνητής Νοημοσύνης (ΑΙ)”, ο Νίκος Δεμερτζής, Σύμβουλος Σταδιοδρομίας με θέμα “Σύγχρονη αγορά εργασίας – Σύγχρονες δεξιότητες σταδιοδρομίας” και ο Δρ. Ανδρόνικος Καλίρης, Σύμβουλος Σταδιοδρομίας στο Γραφείο Διασύνδεσης Πανεπιστημίου Πειραιά με θέμα “Τεχνητή Νοημοσύνη, έφηβοι και αποφάσεις για το μέλλον: Από τους μύθους στα δεδομένα”.Θα ακολουθήσει διαδικτυακή παρέμβαση του Δρ. Δημήτρη Γαϊτάνη, Προϊσταμένου Διεύθυνσης ΣυΕΠ του ΕΟΠΠΕΠ και υπεύθυνου των Ευρωπαϊκών Δικτύων Euroguidance και Europass στην Ελλάδα, με θέμα “Νέα Europass Smart CV και Europass Profile με την χρήση ΑΙ”.Η ημερίδα θα κλείσει με το μουσικό συγκρότημα μαθητών του 6ου Γενικού Λυκείου Νέας Σμύρνης.
Θα χορηγηθεί βεβαίωση παρακολούθησης.Είσοδος ελεύθερη

Είκοσι ένα και συλλογική μνήμη
2026-03-23 19:00 - 21:00
Ολοκληρώνονται την Δευτέρα 23 Μαρτίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο. Εισηγήτρια του τελευταίου σεμιναρίου με θέμα “Είκοσι ένα και συλλογική μνήμη” είναι η Χριστίνα Κουλούρη, Πρύτανης του Παντείου Πανεπιστημίου, Καθηγήτρια Νεότερης και Σύγχρονης Ιστορίας.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”,ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.
Είσοδος ελεύθερη

Η ΣΥΜΒΟΛΗ ΤΩΝ ΓΥΝΑΙΚΩΝ ΣΤΟΝ ΑΓΩΝΑ ΤΗΣ ΑΝΕΞΑΡΤΗΣΙΑΣ
2026-03-24 19:00 - 21:00
Με αφορμή τη συμπλήρωση 200 χρόνων από την Έξοδο του Μεσολογγίου, και την Παγκόσμια Ημέρα της Γυναίκας ο Δήμος Νέας Σμύρνης τιμά τον ηρωισμό και την προσφορά των γυναικών στην Ελληνική Επανάσταση, με μια ξεχωριστή εκδήλωση την Τρίτη 24 Μαρτίου, ώρα 19:00 στον Δημοτικό Πολυχώρο «Γαλαξίας».Για το θέμα θα μιλήσει η Ευγενία Κατούφα, Δημοσιογράφος, Κοινωνική Επιστήμων, Ερευνήτρια Ιστορίας, ενώ σχολιασμό θα κάνει η Ιστορικός Άρτεμις Σκουμπουρδή.Στο μουσικό μέρος της εκδήλωσης θα τραγουδήσουν οι: Παύλος Καρποδίνης, Μιχάλης Μεταξάκης και Εμμανουέλα Καρυτινού. Στο πιάνο ο Θοδωρής Ξυδιάς.Συμμετέχουν ο Σύλλογος Μεσολογγιτών Αττικής «Η Ιερά Πόλις» και η Παιδική Χορωδία του International Metropolitan School.
Την επιμέλεια και τον συντονισμό έχει η Εντεταλμένη Δημοτική Σύμβουλος Ψυχικής Υγείας Ελισάβετ Ηλιάδου.

Μοναξιά: Το αθέατο βάρος της σιωπής και οι δρόμοι υποστήριξης για τον άνθρωπο που μένει μόνος
2026-03-30 18:30 - 21:30
Η Τ.Ο.Π.Ψ.Υ. του Δήμου Νέας Σμύρνης σας προσκαλεί σε μια ανοιχτή εκδήλωση αφιερωμένη στη μοναξιά, ένα βίωμα που συχνά μένει κρυφό αλλά επηρεάζει βαθιά την ψυχική μας υγεία.
Μιλάμε ανοιχτά, ενημερωνόμαστε, συνδεόμαστε.

Στην εκδήλωση συμμετέχουν επαγγελματίες ψυχικής υγείας της ΤΟΠΨΥ, οι οποίοι θα προσεγγίσουν το θέμα μέσα από την κλινική, κοινωνική και ανθρωπολογική του διάσταση.

Συντονισμός:
Θεώνη Φωτιάδη – Ψυχολόγος D.E.S.S., Προϊσταμένη Τμήματος Υγείας Δήμου Νέας Σμύρνης

Σας περιμένουμε για μια ουσιαστική συζήτηση, με στόχο την κατανόηση, την ενδυνάμωση και τη δημιουργία δικτύων υποστήριξης στην κοινότητά μας.

ΜΕΛΩΔΙΕΣ ΠΙΣΤΕΩΣ ΣΤΗΝ ΑΓΙΑ ΦΩΤΕΙΝΗ
2026-03-30 19:30 - 21:30
Μια κατανυκτική συνάντηση χορωδιών διοργανώνει ο Δήμος Νέας Σμύρνης σε συνεργασία με την Ιερά Μητρόπολης Νέας Σμύρνης, την Δευτέρα 30 Μαρτίου, ώρα 19:30, στην Ιερό Μητροπολιτικό Ναό της Αγίας Φωτεινής.
Ενόψει της Μεγάλης Εβδομάδας και της βαθιάς συγκίνησης που προκαλούν τα Θεία Πάθη οι δημότες θα έχουν την ευκαιρία να συμμετάσχουν σε μια μοναδική εμπειρία που για πρώτη φορά πραγματοποιείται εντός της Μητρόπολης της πόλης μας.
Στην εκδήλωση συμμετέχουν η Βυζαντινή Χορωδία της Ιεράς Μητρόπολης Νέας Σμύρνης, υπό την διεύθυνση του Χοράρχη Αντωνίου Παπαδόπουλου, η Χορωδία του Δήμου Νέας Σμύρνης SMYRNA, υπό την διεύθυνση του Μαέστρου Γεωργίου Ζιάκα και η Χορωδία της Εμπορικής Τράπεζας υπό την διεύθυνση του Μαέστρου Σταύρου Μπερή.

ΔΙΗΜΕΡΟ PET DAY ΣΤΟΝ ΓΑΛΑΞΙΑ
2026-04-04 11:30 - 2026-04-05 14:00
Ένα ξεχωριστό διήμερο αφιερωμένο στην φροντίδα των αδέσποτων και την αξία της προσφοράς διοργανώνει το Γραφείο Αστικής Πανίδας του Δήμου Νέας Σμύρνης το Σάββατο 4 και την Κυριακή 5 Απριλίου στον Δημοτικό Πολυχώρο «Γαλαξίας».

Το Σάββατο 4 Απριλίου θα πραγματοποιηθούν:
• Ημέρα Υιοθεσίας. Γνωρίστε τα σκυλάκια που ψάχνουν το παντοτινό τους σπίτι. Ίσως ο νέος σας καλύτερος φίλος να σας περιμένει εδώ!
• Φιλανθρωπικό Bazaar: Χειροποίητες δημιουργίες και δώρα για εσάς και τα κατοικίδιά σας. Τα έσοδα διατίθενται για τη φροντίδα των αδέσποτων.
• Face Painting: Οι μικροί μας φίλοι μεταμορφώνονται στα αγαπημένα τους ζωάκια!

Την Κυριακή 5 Απριλίου θα πραγματοποιηθεί Ημερίδα για τον Εθελοντισμό, όπου θα βραβευτούν οι εθελοντές και τα Σωματεία της πόλης μας. Στο πλαίσιο της Ημερίδας θα πραγματοποιηθεί μια σημαντική συζήτηση με διακεκριμένους ομιλητές για τη φιλοζωία, τις προκλήσεις και τη δύναμη της εθελοντικής δράσης.
Θα μιλήσουν:
* Dr Νικόλαος Χρυσοβερίδης, Κτηνίατρος, Πρόεδρος Κτηνιατρικού Συλλόγου Αττικής & Νήσων με θέμα “Η δημόσια υγεία και πως εναρμονίζεται με τον εθελοντισμό”.
* Κωνσταντίνος Αναστόπουλος, Κτηνίατρος, με θέμα “Η κτηνιατρική μέσω του Εθελοντισμού
* Θανάσης Γούναρης, Αντιπρόεδρος Πανελλήνιας Ομοσπονδίας ΝΕΜΕΣΙΣ, με θέμα “Φιλοζωία στην πράξη: Όταν το Σχολείο γίνεται κοινότητα Εθελοντισμού
* Μαρία Μαραντίδου, Πρόεδρος Φιλοζωικής & Περιβαλλοντικής Δράσης Εθελοντών Π. Φαλήρου – Νέας Σμύρνης με θέμα “Εθελοντισμός στην Φιλοζωία”.

Ελάτε να γνωριστούμε, να παίξουμε και να στηρίξουμε τα αδέσποτα της πόλης μας.
Οι εκδηλώσεις και τις δύο ημέρες ξεκινούν στις 11:30

ΟΙ "ΑΝΑΜΝΗΣΕΙΣ ΕΝΟΣ ΚΟΡΙΤΣΙΟΥ"
2026-04-20 19:30 - 21:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Το βιβλίο ης Μαργαρίτας – Ασπασίας Θεοδωράκη “Αναμνήσεις ενός κοριτσιού” παρουσιάζεται την Δευτέρα 20 Απριλίου, ώρα 19:30 στον Δημοτικό Πολυχώρο “Γαλαξίας”
Για το βιβλίο θα μιλήσουν η συγγραφέας του και κόρη του αείμνηστου συνθέτη Μίκη Θεοδωράκη, η Αντιδήμαρχος Χορωδιών και Φιλαρμονικής Μαριαλένα Αγγελίδου, και η Καθηγήτρια – Φιλόλογος Χρυσούλα Παπαζώτου.
Αποσπάσματα του βιβλίου θα διαβάσει ο Ηθοποιός – Τραγουδιστής Παναγιώτης Πετράκης.
Συμμετέχουν η χορωδία των ΚΑΠΗ Νέας Σμύρνης υπό τον μαέστρο Γιώργο Ζιάκα.
Θα τραγουδήσει ο Άγγελος Θεοδωράκης και στο πιάνο θα τον συνοδεύσει ο Άλκης Κόλλιας.
Τον συντονισμό της εκδήλωσης θα κάνει η Ολυμπία Ιωσηφίδου

Είσοδος ελεύθερη.

ΕΠΑΓΓΕΛΜΑΤΙΚΗ ΚΑΤΑΡΤΙΣΗ & ΣΥΜΠΕΡΙΛΗΨΗ ΑΝΑΠΗΡΩΝ
2026-04-22 19:00 - 21:00
Με στόχο την ενίσχυση της ισότιμης συμμετοχής στην εκπαίδευση και την εργασία, και την προώθηση μιας κοινωνίας χωρίς αποκλεισμούς ο Δήμος Νέας Σμύρνης διοργανώνει Εσπερίδα Ενημέρωσης την Τετάρτη 22 Απριλίου, ώρα 19:00 στον Δημοτικό Πολυχώρο Γαλαξίας.
Η εκδήλωση πραγματοποιείται με αφορμή την Παγκόσμια Ημέρα Ευαισθητοποίησης για τον Αυτισμό (2 Απριλίου) και στόχο έχει την έγκυρη ενημέρωση πολιτών, ενδιαφερόμενων ατόμων και οικογενειών για τις δυνατότητες εκπαίδευσης, κατάρτισης και ένταξης στην αγορά εργασίας.
Συμμετέχουν οι φορείς: Δ.ΥΠ.Α , ΑΛΜΑ, ΦΑΡΟΣ ΤΥΦΛΩΝ Ελλάδας, ΚΔΒΜ Ευρωπαϊκή Ανάπτυξη , Εμπορικός Σύλλογος Νέας Σμύρνης
Στο πλαίσιο της εκδήλωσης θα παρουσιαστούν
• Προγράμματα σπουδών
• Παρουσίαση ειδικοτήτων
• Διαδικασίες ένταξης και απασχόλησης ΑμεΑ

Η είσοδος για το κοινό είναι ελεύθερη.

ΑΘΛΗΤΙΚΗ ΗΜΕΡΑ - ΗΜΕΡΑ ΠΟΔΗΛΑΤΟΥ
2026-04-26 10:00 - 15:00
Με πρωταγωνιστή το ποδήλατο για παιδιά 6-15 ετών και πλήθος άλλες δραστηριότητες για μικρούς και μεγάλους η Νέα Σμύρνη φοράει τα αθλητικά της για την διοργάνωση της Αθλητικής Ημέρας την Κυριακή 26 Απριλίου στο Άλσος.
Η Διεύθυνση Αθλητισμού του Δήμου καλεί τα παιδιά να φορέσουν τα κράνη τους, να ανέβουν στα ποδήλατά τους και να ζήσουν μια μοναδική διαδραστική εμπειρία. Οι μικροί αναβάτες στην κεντρική πλατεία του Άλσους θα συμμετάσχουν σε παιχνίδια δεξιοτεχνίας όπως «Το Σαλιγκάρι της Υγείας», «Το Ζικ -Ζακ της Συνεργασίας», «Η πόρτα της καινοτομίας» κ.α. Επίσης θα ενημερωθούν από πιστοποιημένους εκπαιδευτές Ποδηλασίας για την Ποδηλατική Οδική Ασφάλεια, για την Ποδηλατική κουλτούρα και συμπεριφορά μέσω της εκπαιδευτικής παρουσίασης «Ποδηλατώ με ασφάλεια στην πόλη μου».
Παράλληλα θα υλοποιηθούν και άλλες εκπαιδευτικές δράσεις όπως «Ρόδα είναι και γυρίζει», «Από το σπίτι στο Σχολείο», «Ζωγραφίζω το ποδήλατο και την πόλη μου». Όλοι οι μικροί ποδηλάτες στο τέλος θα λάβουν ως ενθύμιο, Δίπλωμα Συμμετοχής, με το οπισθόφυλλο αφιερωμένο στην επεξήγηση των 17 στόχων του Ο.Η.Ε για τη Βιώσιμη Ανάπτυξη. Στο τέλος θα πραγματοποιηθεί κλήρωση ανάμεσα στους συμμετέχοντες με δώρα ένα ποδήλατο, κράνη και ποδηλατικές εμφανίσεις.
Την ίδια μέρα το Άλσος θα μεταμορφωθεί σ’ έναν τεράστιο αθλητικό χώρο όπου θα πραγματοποιηθούν:

• Μάθημα Pilates από τα Τμήματα Μαζικού Αθλητισμού του Δήμου Νέας Σμύρνης με ελεύθερη συμμετοχή.
• Σκυταλοδρομία με την συνεργασία του Σ.Α.Φ.Α.Ν.Σ. στον εξωτερικό διάδρομο του Άλσους .
• Παρουσίαση του αθλήματος Pétanque από τους αθλητές του ΠΑΝΙΩΝΙΟΥ Γ.Σ.Σ που έχουν τα γήπεδα τους στο χώρο του Άλσους.
• Χορευτικές επιδείξεις KANGOO JUMPS
• Parkour από τον Άθλο Νέας Σμύρνης
• Παρουσίαση προγραμμάτων από τα τμήματα Αισθητικής Ομαδικής Γυμναστικής, Μοντέρνου Χορού και Special Olympics Ρυθμικής Γυμναστικής του Άθλου Νέας Σμύρνης.

Οι δράσεις της Αθλητικής Ημέρας ξεκινούν στις 10:00 και ολοκληρώνονται στις 15:00

Είσοδος ελεύθερη.

Σας περιμένουμε όλους
